CELEX: 32019D1970
Language: hr
Date: 2019-11-26 00:00:00
Title: Provedbena Odluka Komisije (EU) 2019/1970 оd 26. studenoga 2019. o izmjeni Priloga II. Odluci 93/52/EEZ u pogledu statusa službeno slobodno od bruceloze (B. melitensis) i Priloga II. Odluci 2003/467/EZ u pogledu statusa službeno slobodno od bruceloze određenih regija Španjolske te priloga I. i II. Odluci 2008/185/EZ u pogledu statusa slobodno od bolesti Aujeszkoga i odobravanja programâ iskorjenjivanja te bolesti za određene regije Italije (priopćeno pod brojem dokumenta C(2019) 8378) (Tekst značajan za EGP)

28.11.2019   
               
               
                  HR
               
               
                  Službeni list Europske unije
               
               
                  L 307/47
               
            
         PROVEDBENA ODLUKA KOMISIJE (EU) 2019/1970
         оd 26. studenoga 2019.
         o izmjeni Priloga II. Odluci 93/52/EEZ u pogledu statusa „službeno slobodno od bruceloze (B. melitensis)” i Priloga II. Odluci 2003/467/EZ u pogledu statusa „službeno slobodno od bruceloze” određenih regija Španjolske te priloga I. i II. Odluci 2008/185/EZ u pogledu statusa „slobodno od bolesti Aujeszkoga” i odobravanja programâ iskorjenjivanja te bolesti za određene regije Italije
         (priopćeno pod brojem dokumenta C(2019) 8378)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (1), a posebno njezin Prilog A poglavlje 1. odjeljak II.,
         uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (2), a posebno njezin članak 9. stavak 2., članak 10. stavak 2. i točku 7. Priloga A.II.,
         budući da:
         
                     (1)
                  
                  
                     Direktivom 91/68/EEZ utvrđeni su uvjeti zdravlja životinja kojima se uređuje trgovina životinjama iz porodica ovaca i koza u Uniji. Njome su određeni uvjeti koje države članice ili njihove regije moraju ispunjavati kako bi ih se priznalo službeno slobodnima od bruceloze (B. melitensis) u pogledu stadâ ovaca i koza.
                  
               
                     (2)
                  
                  
                     Odlukom Komisije 93/52/EEZ (3) propisano je da su regije država članica iz njezina Priloga II. priznate kao službeno slobodne od bruceloze (B. melitensis) u pogledu stadâ ovaca i koza u skladu s uvjetima utvrđenima u Direktivi 91/68/EEZ.
                  
               
                     (3)
                  
                  
                     Španjolska je Komisiji dostavila dokumentaciju kojom se dokazuje da Autonomna zajednica Murcia, pokrajina Toledo u Autonomnoj zajednici Kastilja-La Mancha i pokrajine Huelva, Sevilla i Córdoba u Autonomnoj zajednici Andaluziji ispunjuju uvjete utvrđene u Direktivi 91/68/EEZ kako bi ih se priznalo službeno slobodnima od bruceloze (B. melitensis) u pogledu stadâ ovaca i koza.
                  
               
                     (4)
                  
                  
                     Slijedom evaluacije navedene popratne dokumentacije Autonomnu zajednicu Murcia, pokrajinu Toledo u Autonomnoj zajednici Kastilja-La Mancha i pokrajine Huelva, Sevilla i Córdoba u Autonomnoj zajednici Andaluziji trebalo bi priznati kao službeno slobodne od bruceloze (B. melitensis) u pogledu stadâ ovaca i koza.
                  
               
                     (5)
                  
                  
                     Prilog II. Odluci 93/52/EEZ trebalo bi stoga na odgovarajući način izmijeniti.
                  
               
                     (6)
                  
                  
                     Direktiva 64/432/EEZ primjenjuje se na trgovinu govedima i svinjama unutar Unije. Njome su određeni uvjeti koje država članica ili njezina regija mora ispunjavati kako bi je se priznalo službeno slobodnom od bruceloze u pogledu stadâ goveda.
                  
               
                     (7)
                  
                  
                     Člankom 2. Odluke Komisije 2003/467/EZ (4) propisano je da su regije država članica iz poglavlja 2. Priloga II. toj odluci službeno proglašene slobodnima od bruceloze u pogledu stadâ goveda.
                  
               
                     (8)
                  
                  
                     Španjolska je Komisiji dostavila dokumentaciju kojom se dokazuje da Autonomna zajednica Aragon i pokrajina León u Autonomnoj zajednici Kastilja y León ispunjuju uvjete utvrđene u Direktivi 64/432/EEZ kako bi ih se priznalo kao regije službeno slobodne od bruceloze u pogledu stadâ goveda.
                  
               
                     (9)
                  
                  
                     Slijedom evaluacije navedene popratne dokumentacije Autonomnu zajednicu Aragon i pokrajinu León u Autonomnoj zajednici Kastilja y León trebalo bi priznati kao službeno slobodne od bruceloze u pogledu stadâ goveda.
                  
               
                     (10)
                  
                  
                     Prilog II. Odluci 2003/467/EZ trebalo bi stoga na odgovarajući način izmijeniti.
                  
               
                     (11)
                  
                  
                     Člankom 10. Direktive 64/432/EEZ propisano je da država članica, kada smatra da su njezino državno područje ili dio njezina državnog područja slobodni od bolesti Aujeszkoga, Komisiji dostavlja odgovarajuću popratnu dokumentaciju. Njime je propisano i da se u trgovini svinjama unutar Unije mogu zahtijevati dodatna jamstva.
                  
               
                     (12)
                  
                  
                     Člankom 9. Direktive 64/432/EEZ propisano je da država članica koja je uvela obvezni nacionalni program kontrole za bolest Aujeszkoga za dio svojeg državnog područja može podnijeti taj program Komisiji na odobrenje. Njime je propisano i da se u trgovini svinjama unutar Unije mogu zahtijevati dodatna jamstva.
                  
               
                     (13)
                  
                  
                     Odlukom Komisije 2008/185/EZ (5) utvrđena su dodatna jamstva u pogledu premještanja svinja među državama članicama. Ta su jamstva povezana s razvrstavanjem država članica ili njihovih regija u skladu s njihovim statusom u pogledu bolesti Aujeszkoga.
                  
               
                     (14)
                  
                  
                     U Prilogu I. Odluci 2008/185/EZ navedene su države članice ili njihove regije koje su slobodne od bolesti Aujeszkoga.
                  
               
                     (15)
                  
                  
                     Italija je Komisiji dostavila dokumentaciju kojom se dokazuje da regija Furlanija-Julijska krajina ispunjuje uvjete utvrđene Odlukom 2008/185/EZ kako bi je se priznalo slobodnom od bolesti Aujeszkoga.
                  
               
                     (16)
                  
                  
                     Slijedom evaluacije navedene popratne dokumentacije regiju Furlanija-Julijska krajina trebalo bi priznati kao slobodnu od bolesti Aujeszkoga.
                  
               
                     (17)
                  
                  
                     Prilog I. Odluci 2008/185/EZ trebalo bi stoga na odgovarajući način izmijeniti.
                  
               
                     (18)
                  
                  
                     U Prilogu II. Odluci 2008/185/EZ navedene su države članice ili njihove regije u kojima se provode odobreni nacionalni programi kontrole za iskorjenjivanje bolesti Aujeszkoga.
                  
               
                     (19)
                  
                  
                     Italija je Komisiji dostavila popratnu dokumentaciju radi odobravanja njezinih programa kontrole za iskorjenjivanje bolesti Aujeszkoga za regije Pijemont i Umbriju te navođenja tih regija u Prilogu II. Odluci 2008/185/EZ.
                  
               
                     (20)
                  
                  
                     Slijedom evaluacije navedene popratne dokumentacije trebalo bi odobriti programe kontrole za iskorjenjivanje bolesti Aujeszkoga za regije Pijemont i Umbriju.
                  
               
                     (21)
                  
                  
                     Prilog II. Odluci 2008/185/EZ trebalo bi stoga na odgovarajući način izmijeniti.
                  
               
                     (22)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog II. Odluci 93/52/EEZ mijenja se u skladu s Prilogom I. ovoj Odluci.
         
         
            Članak 2.
            Prilog II. Odluci 2003/467/EZ mijenja se u skladu s Prilogom II. ovoj Odluci.
         
         
            Članak 3.
            Prilozi I. i II. Odluci 2008/185/EZ zamjenjuju se tekstom iz Priloga III. ovoj Odluci.
         
         
            Članak 4.
            Ova je Odluka upućena državama članicama.
         
         
            Sastavljeno u Bruxellesu 26. studenoga 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 46, 19.2.1991., str. 19.
         
            (2)  SL 121, 29.7.1964., str. 1977/64.
         
            (3)  Odluka Komisije 93/52/EEZ od 21. prosinca 1992. o utvrđivanju sukladnosti određenih država članica ili regija zahtjevima u pogledu bruceloze (B. melitensis) i o statusu države članice ili regije službeno slobodne od te bolesti (SL L 13, 21.1.1993., str. 14.).
         
            (4)  Odluka Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (SL L 156, 25.6.2003., str. 74.).
         
            (5)  Odluka Komisije 2008/185/EZ od 21. veljače 2008. o dodatnim jamstvima u trgovini svinjama unutar Zajednice vezano uz bolest Aujeszkoga i kriterijima za dostavu informacija o bolesti (SL L 59, 4.3.2008., str. 19.).
      
      
         
            PRILOG I.
            U Prilogu II. Odluci 93/52/EEZ unos za Španjolsku zamjenjuje se sljedećim:
            „U Španjolskoj:
            
                        —
                     
                     
                        Autonomna zajednica Aragon,
                     
                  
                        —
                     
                     
                        Autonomna zajednica Andaluzija: pokrajine Cádiz, Córdoba, Huelva i Sevilla,
                     
                  
                        —
                     
                     
                        Autonomna zajednica Asturija,
                     
                  
                        —
                     
                     
                        Autonomna zajednica Balearski otoci,
                     
                  
                        —
                     
                     
                        Autonomna zajednica Kanarski otoci,
                     
                  
                        —
                     
                     
                        Autonomna zajednica Kantabrija,
                     
                  
                        —
                     
                     
                        Autonomna zajednica Kastilja-La Mancha,
                     
                  
                        —
                     
                     
                        Autonomna zajednica Kastilja i León,
                     
                  
                        —
                     
                     
                        Autonomna zajednica Katalonija,
                     
                  
                        —
                     
                     
                        Autonomna zajednica Extremadura,
                     
                  
                        —
                     
                     
                        Autonomna zajednica Galicija,
                     
                  
                        —
                     
                     
                        Autonomna zajednica La Rioja,
                     
                  
                        —
                     
                     
                        Autonomna zajednica Madrid,
                     
                  
                        —
                     
                     
                        Autonomna zajednica Murcia,
                     
                  
                        —
                     
                     
                        Autonomna zajednica Navarra,
                     
                  
                        —
                     
                     
                        Autonomna zajednica Baskija,
                     
                  
                        —
                     
                     
                        Autonomna zajednica Valencija.”
                     
                  
      
      
         
            PRILOG II.
            U poglavlju 2. Priloga II. Odluci 2003/467/EZ unos za Španjolsku zamjenjuje se sljedećim:
            „U Španjolskoj:
            
                        —
                     
                     
                        Autonomna zajednica Andaluzija: pokrajine Almería, Granada i Jaén,
                     
                  
                        —
                     
                     
                        Autonomna zajednica Aragon,
                     
                  
                        —
                     
                     
                        Autonomna zajednica Asturija,
                     
                  
                        —
                     
                     
                        Autonomna zajednica Balearski otoci,
                     
                  
                        —
                     
                     
                        Autonomna zajednica Kanarski otoci,
                     
                  
                        —
                     
                     
                        Autonomna zajednica Kastilja-La Mancha,
                     
                  
                        —
                     
                     
                        Autonomna zajednica Kastilja i León: pokrajine Burgos, León, Soria, Valladolid i Zamora,
                     
                  
                        —
                     
                     
                        Autonomna zajednica Katalonija,
                     
                  
                        —
                     
                     
                        Autonomna zajednica Galicija,
                     
                  
                        —
                     
                     
                        Autonomna zajednica La Rioja,
                     
                  
                        —
                     
                     
                        Autonomna zajednica Madrid,
                     
                  
                        —
                     
                     
                        Autonomna zajednica Murcia,
                     
                  
                        —
                     
                     
                        Autonomna zajednica Navarra,
                     
                  
                        —
                     
                     
                        Autonomna zajednica Baskija,
                     
                  
                        —
                     
                     
                        Autonomna zajednica Valencija.”
                     
                  
      
      
         
            PRILOG III.
            
               
                  
                     „PRILOG I.
                     Države članice ili njihove regije koje su slobodne od bolesti Aujeszkoga i u kojima je cijepljenje zabranjeno
                     
                                 
                                    Oznaka ISO
                                 
                              
                              
                                 
                                    Država članica
                                 
                              
                              
                                 
                                    Regije
                                 
                              
                           
                                 BE
                              
                              
                                 Belgija
                              
                              
                                 Sve regije
                              
                           
                                 CZ
                              
                              
                                 Češka
                              
                              
                                 Sve regije
                              
                           
                                 DK
                              
                              
                                 Danska
                              
                              
                                 Sve regije
                              
                           
                                 DE
                              
                              
                                 Njemačka
                              
                              
                                 Sve regije
                              
                           
                                 IE
                              
                              
                                 Irska
                              
                              
                                 Sve regije
                              
                           
                                 FR
                              
                              
                                 Francuska
                              
                              
                                 Departmani Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                              
                           
                                 IT
                              
                              
                                 Italija
                              
                              
                                 Autonomna pokrajina Bolzano
                                 Regija Furlanija-Julijska krajina
                              
                           
                                 CY
                              
                              
                                 Cipar
                              
                              
                                 Sve regije
                              
                           
                                 LU
                              
                              
                                 Luksemburg
                              
                              
                                 Sve regije
                              
                           
                                 HU
                              
                              
                                 Mađarska
                              
                              
                                 Sve regije
                              
                           
                                 NL
                              
                              
                                 Nizozemska
                              
                              
                                 Sve regije
                              
                           
                                 AT
                              
                              
                                 Austrija
                              
                              
                                 Sve regije
                              
                           
                                 PL
                              
                              
                                 Poljska
                              
                              
                                 U Podlaskom vojvodstvu sljedeći kotari (powiaty): augustowski, białostocki, Białystok, bielski, hajnowski, moniecki, sejneński, siemiatycki, sokólski, suwalski, Suwałki
                              
                           
                                 SI
                              
                              
                                 Slovenija
                              
                              
                                 Sve regije
                              
                           
                                 SK
                              
                              
                                 Slovačka
                              
                              
                                 Sve regije
                              
                           
                                 FI
                              
                              
                                 Finska
                              
                              
                                 Sve regije
                              
                           
                                 SE
                              
                              
                                 Švedska
                              
                              
                                 Sve regije
                              
                           
                                 UK
                              
                              
                                 Ujedinjena Kraljevina
                              
                              
                                 Sve regije
                              
                           
               
               
                  
                     „PRILOG II.
                     Države članice ili njihove regije u kojima se provode odobreni nacionalni programi kontrole za iskorjenjivanje bolesti Aujeszkoga
                     
                                 
                                    Oznaka ISO
                                 
                              
                              
                                 
                                    Država članica
                                 
                              
                              
                                 
                                    Regije
                                 
                              
                           
                                 ES
                              
                              
                                 Španjolska
                              
                              
                                 Sve regije
                              
                           
                                 IT
                              
                              
                                 Italija
                              
                              
                                 Regija Emilia-Romagna
                                 Regija Lombardija
                                 Regija Pijemont
                                 Regija Umbrija
                                 Regija Veneto
                              
                           
                                 LT
                              
                              
                                 Litva
                              
                              
                                 Sve regije
                              
                           
                                 PL
                              
                              
                                 Poljska
                              
                              
                                 Donjošlesko vojvodstvo: svi kotari;
                                 Kujavsko-pomeransko vojvodstvo: svi kotari;
                                 Lublinsko vojvodstvo: svi kotari;
                                 Lubusko vojvodstvo: svi kotari;
                                 Vojvodstvo Lodz: svi kotari;
                                 Malopoljsko vojvodstvo: svi kotari;
                                 Mazovjecko vojvodstvo: svi kotari;
                                 Opolsko vojvodstvo: svi kotari;
                                 Potkarpatsko vojvodstvo: svi kotari;
                                 u Podlaskom vojvodstvu sljedeći kotari (powiaty): grajewski, kolneński, łomżyński, Łomża, wysokomazowiecki, zambrowski.
                                 Pomeransko vojvodstvo: svi kotari;
                                 Šlesko vojvodstvo: svi kotari;
                                 Svetokriško vojvodstvo: svi kotari;
                                 Varminsko-mazursko vojvodstvo: svi kotari;
                                 Velikopoljsko vojvodstvo: svi kotari;
                                 Zapadnopomeransko vojvodstvo: svi kotari.
                              
                           
               ”